"Հայաստանի նման երկրի համար լավ կահավորված օդանավակայանը անհրաժեշտություն է գոյատեւման համար", - երեկ նոր համալիրի բացմանը նշեց "Արմենիա միջազգային օդանավակայաններ" ընկերության նախագահ, արգենտինահայ գործարար Էդուարդո Էռնեկյանը։ Նրա խոսքերով Խորհրդային Միությունից Հայաստանը ժառանգություն էր ստացել մի օդանավակայան, որը 1988թ. երկրաշարժից հետո սկսել է ավելի շատ ուղեւորափոխադրումներ իրականացնել։ Հետագայում ղարաբաղյան պատերազմը բերեց ֆինանսական դժվարություններ, ինչն էլ թույլ չտվեց ներդրումներ կատարել օդանավակայանում։